יצחק השנירי

רבי יצחק השנירי היה פייטן יהודי בפרובאנס בסוף המאה ה-12 ובתחילת המאה ה-13. פיוטיו נקלטו בעיקר במחזורים כמנהג פרובאנס.

 ביוגרפיה 
נולד בשנות השבעים של המאה השתים-עשרה. התגורר בפרובאנס, ככל הנראה בבוקר ומאלוסן בשליש הראשון של המאה ה-13. מעט ידוע לנו על קורות חייו. רבי יהודה אלחריזי נפגש עמו בסביבות 1195. ביקר מספר פעמים בקטלוניה, פעם אחת מתוכן בברצלונה, כפי שניכר מאקרוסטיכון של אחד משיריו, שם שהה בביתו של הנשיא מכיר בן ששת."אני אל אלוהים אקרא". בר-תקוה, פיוטי עמ' 36. יש מהחוקרים שטענו כי היה חזן, על בסיס האקרוסטיכון ש"ץ שבסוף כמה משיריו אך יש מהם שפקפקו בסברה זו וטענו כי אלו ר"ת של 'שמרהו צורו'.שד"ל, חרב המתהפכת, בתוך: חותם תוכנית, אמסטרדם 1865, עמ' 16 הערה פז. בר-תקוה, פיוטי, עמ' 38 ע"פ עדות אחת, נקבר בגירונה.כ"י גינצבורג 166 דף 239 עמ' א, הובא אצל בר-תקוה, פיוטי, עמ' 37-38 גם אחיו ואביו של ר' יצחק היו בקיאים בחכמת הפיוט, כפי שמעיד אלחריזי.שער מו, מהד' קמינקא, וורשא ה'תרנ"ט, עמ' 351.

 שיריו 
רבי יצחק כתב, ככל הידוע לנו, שירי קודש בלבד, על כל מועדי השנה היהודיים מלבד חנוכה.כמו רבים מהפייטנים הספרדים, בנימין בר-תקוה, פיוטי ר' יצחק השנירי: יוצאים לאור ע"פ כת"י ודפוסים בצירוף מבוא, חילופי נוסח וביאורים. רמת-גן: אוניברסיטת בר-אילן, 1996, עמ' 42 הסוגות בהם יצר: פיוטי יוצר, סליחות, רשויות, פיוטי נשמת, פיוטי קדושתא, הושענות, פיוטי עושה השלום, פיוט לפטירת משה רבנו, קינות לתשעה באב. על פיוטיו ניכרת ההשפעה הספרדית, וכן השפעות של מסורות פיוט עתיקות, כמו הפייטנות האיטלקית, הקדומה והפייטנות הפרובנסאלית הטרום ספרדית.בנימין בר-תקוה, פיוטי ר' יצחק השנירי, עמ' 42 כמו כן הושפע מפיוטיו של ר' זרחיה הלויבנימין בר-תקוה, פיוטי ר' יצחק השנירי, עמ' 47

רבי יצחק השנירי עשה שימוש רב בשיבוצים חידודיים – שיבוץ פסוקים בפיוט באופן המוציא אותם ממשמעם המקורית ומעניק להם משמעות חדשה. בפיוטיו, כמו גם בפיוטי ר' יהוסף האזובי, מופיעים שיבוצים כאלה כמעט בכל הקשר, גם בפיוטי סליחות ובתוכחות. זאת בניגוד לפייטנים אחרים, שהשתמשו בהם רק בהקשרים קלילים.

 לקריאה נוספת 
 בנימין בר-תקוה, פיוטי ר’ יצחק השנירי: יוצאים לאור ע“פ כת”י ודפוסים בצירוף מבוא, חילופי נוסח וביאורים. רמת-גן: אוניברסיטת בר-אילן, 1996.

קישורים חיצוניים
 כתבי יצחק השנירי בפרויקט בן-יהודה.
 ר' יצחק השנירי, באתר הפיוט והתפילה

 הערות שוליים 

קטגוריה:חכמי פרובנס
קטגוריה:פייטני פרובנס וקטלוניה
קטגוריה:יהודי פרובאנס במאה ה-13